Belsy

**Belsy** (* 23 de dezëmber 1984 a Kerala, India), si drët inuem ie *Belsy Demetz*, ie na ciantarina de Gherdëina de mujiga populera, dita nce mujiga da mont. Al scumenciamënt de si cariera ala adruà l inuem *Belsy Khan*.

## Vita
Cun l'etá de un n ann ie Belsy, nasciuda tl' India, unida tëuta su da Erika Prucker y Raimund Demetz de Sëlva y ie cresciuda su te Gherdëina.
Bele cun set ani à Belsy fat pea al festival *Zecchino d'Oro* y fajova pert dl Cor di Mutons de Sëlva.
Tl ann 2000 ie Belsy unida liteda *Exon Girl 2000* tl cuncors de belëza n ucajion dla fiera *Tip Hotel* a Burnech.
Si usc pon audì per l prim iëde sun na CD "Bon Nadel", data ora dala Union di Ladins de Gherdëina cun l produtëur Sisi Records.
Ai 11 de mei dl 2002 ie unides presentedes te Cësa de Cultura de Sëlva la CD’s *Alles was vom Herzen kommt* de  Belsy  y *Ein Herz voll Liebe* de Mark Mussner..
L'ann 2002 iela stata a Ciastel al *Festival*, doche fova unit ora si prima CD.
Tl 2003 pra l *Grand Prix der Volksmusik* cun l titul *Heimat entsteht* ala arjont adum cun 8 ciantarins seleziunei dl Cor Sasslong l terzo post. 

L ann daldò ala arjont l segondo post al *Grand Prix der Volksmusik* do i *[[Die Ladiner]]* cun la ciantia *Madre di Dio* scrita da Marco Diana y Heiner Graf, produtëur Luis Stuflesser. Passa 6.000 persones fova tla «Stadthalle» de Viena a scuté su chësc cunzert y n rata ntëur 10 milions de persones dan la televijons; la sëira ie unida data tres n Eurovijion la RAI, l ZDF, l ORF y l SF-DRS.

Tl 2006 deberieda cun Rudy Giovannini y cun l acumpaniamënt dl Coro Monti Pallidi ala venciù cun la ciantia „Salve Regina“ al *Grand Prix der Volksmusik*.

Ai 23 de juni dl 2007 al prim Belsyfestival te Sëlva à la ciantarina pudù pië do la plata d’or per avëi vendù passa chindesc mile copies dl CD *Bel Ami*.

Tl 2010 ala venciù l prim pest al *Grand Prix der Volksmusik* adum cun Florian Fesl.

Belsy ie la ciantarina che à abù l plu suzes de for y de duc al *Grand Prix der Volksmusik*.

Ai 10 de mei dl 2014 pra n cunzert *Musikantendampfer* a Gransee à Belsy fat a savëi che ëila ova la ntenzion de finé via cun l cianté ala fin dl an per judé si pere y oma tla pension de familia te Sëlva.*

== Discografia ==
=== Plates ===
* 2002: *Alles was vom Herzen kommt*
* 2003: *Heimat entsteht* 
* 2004: *Ciao Amore Goodbye* (plu tert deventeda *Madre Di Dio*)
* 2005: *Weihnachtstraum*
* 2006: *Bel ami*
* 2007: *Lieber Gott, bitte vergiss uns nicht*
* 2009: *Lust auf Sommer*
* 2010: *I hab di gern* (cun Florian Fesl)
* 2010: *Weihnacht im Herzen* (cun Florian Fesl)
* 2011: *Wie ein schöner Traum* (cun Florian Fesl)
* 2013: *Wo die Liebe hinfällt* (cun Florian Fesl)

=== Compilations ===
* 2007: *Salve Regina* (cun Rudy Giovannini,  )
* 2009: *Ciao Amore Goodbye* 
* 2011: *Das Beste* (3 CDs)
* 2012: *24 Karat* (2 CDs, cun Florian Fesl)
* 2013: *Herzlichst* (cun Florian Fesl)
* 2014: *Das Beste – Ihre schönsten Lieder* (cun Florian Fesl)

=== Singles ===
* *Heimat entsteht*
* *Ciao Amore Goodbye*
* *Die Sterne vom Lago Maggiore*
* *Piar*
* *Salve Regina* (cun Rudy Giovannini)
* *Bel ami*
* *Alles möcht i sein*
* *Hast du mich wirklich lieb*

== Film ==
**Belsy* ie l titul de n film-documenter de Veronika Kaserer sula ciantarina Belsy tëut su te Gherdëina, Ciastel y Mont de Sëuc.

== Notes ==
<references />

== Cunliamënc su web ==
* [http://www.florian-fesl.de/ Plata web de Florian Fesl cun Belsy]
* [http://www.thomas-gehle.de/categories.php?cat_id=28 Galaria de fotos de Belsy  2011-2014]
* [http://www.thomas-gehle.de/categories.php?cat_id=88 Galaria de fotos di Belsy-Festivals 2012 und 2014]
* [http://www.flickr.com/photos/40093970@N00/sets/72157634578767228/ *Belsy Festival 2013 - cunzert te Sëlva*] ai 29 de juni 2013. 
* [https://www.youtube.com/watch?v=79wr0Y54xmM Belsy cianta *La ciajarina de Cuca'' sun Youtube.]